wickkiey/tamil-wikipedia-chunked huggingface dataset:
# பா. மனோகரன்

**பா. மனோகரன்** (*B. Manoharan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் சிவகங்கை மாவட்டம் சிவகங்கை நகரைச் சேர்ந்தவர். சிவகங்கை மன்னர் உயர்நிலைப் பள்ளியில் பள்ளி கல்வி பயின்றுள்ளார். பின்னர் மன்னர் துரைசிங்கம் அரசுக் கல்லூரியில் இளங்கலை பட்டப் படிப்பினையும், மதுரை சட்டக் கல்லூரியில் இளங்கலைச் சட்டப் படிப்பினையும் முடித்துள்ளார். திராவிட முன்னேற்றக் கழகத்தினைச் சார்ந்த இவர், 1989ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் சிவகங்கை சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# ஜோப் மாவட்டம்

**ஜோப் மாவட்டம்** (*Zhob District*), பாக்கித்தான் நாட்டில் உள்ள பலூசிஸ்தான் மாகாணத்தின் 37 மாவட்டங்களில் ஒன்றாகும். பலூசிஸ்தான் மாகாணத்தில் வடமேற்கில் அமைந்த இம்மாவட்டத்தின் நிர்வாகத் தலைமையிடம் ஜோப் நகரம் ஆகும். ஜோப் நகரம் மாகாணத் தலைநகரான குவெட்டாவிற்கு வடகிழக்கில் 335 கிலோமீட்டர் தொலைவிலும்; நாட்டின் தலைநகரான இசுலாமாபாத்துக்கு தென்மேற்கில் 558 கிலோமீட்டர் தொலைவிலும் உள்ளது. இம்மாவட்டத்தில் ஜோப் ஆறு பாய்கிறது.
# ஜோப் மாவட்டம்

## மாவட்ட எல்லைகள்

ஜோப் மாவட்டத்தின் வடக்கில் செரானி மாவட்டம், கிழக்கில் மூசாக்கேல் மாவட்டம், தெற்கில் கில்லா சைஃபுல்லா மாவட்டம் மற்றும் மேற்கில் ஆப்கானித்தான் நாடு எல்லைகளாக உள்ளது.
# ஜோப் மாவட்டம்

## மாவட்ட நிர்வாகம்

மாவட்டங்கள்]]
இம்மாவட்டம் 5 வருவாய் வட்டங்களைக் கொண்டுள்ளது.  
| கமர்தீன் கரேஷ் வட்டம் | ... | ... | ... | ... | ... |  |
| --- | --- | --- | --- | --- | --- | --- |
| ஜோப் வட்டம் | 9,322 | 284,620 | 30.53 | 41.27% | ... |  |
| அஷ்வாத் வட்டம் | 901 | 25,094 | 27.85 | 14.51% | ... |  |
| கஷாது வட்டம் | 1,590 | 5,810 | 3.65 | 9.64% | ... |  |
| சம்பாஜா வட்டம் | 2,888 | 25,150 | 8.71 | 21.65% | ... | } |
# மனேர் சட்டமன்றத் தொகுதி

**மனேர் சட்டமன்றத் தொகுதி** *(Maner Assembly Constituency)* என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது பட்னா மாவட்டத்தில் அமைந்துள்ளது. மனேர், பாடலிபுத்ரா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# மனேர் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1972 | ராம் நகினா சிங் | நிறுவன காங்கிரசு |  |
| 1977 | சூர்யா தேவ் சிங் | ஜனதா கட்சி</br> |  |
| 1980 | ராம் நகினா சிங் | சுயேச்சை |  |
| 1985 | ராஜமதி தேவி | rowspan=2 | இந்திய தேசிய காங்கிரசு</br> |
| 1990 | சிறீகாந்த் நிராலா |  |  |
| 1995 | ஜனதா தளம் |  |  |
| 2000 | பாய் பிரேந்திரா | சமதா கட்சி |  |
| 2005 பிப் | சிறீகாந்த் நிராலா | rowspan=5 | இராச்டிரிய ஜனதா தளம் |
| 2005 அக் |  |  |  |
| 2010 | பாய் வீரேந்திரா |  |  |
| 2015 |  |  |  |
| 2020 |  |  |  |
# மூசாக்கேல் மாவட்டம்

**மூசாக்கேல் மாவட்டம்** (*Musakhel District*), பாக்கித்தான் நாட்டில் உள்ள பலூசிஸ்தான் மாகாணத்தின் 37 மாவட்டங்களில் ஒன்றாகும். பலூசிஸ்தான் மாகாணத்தின் வடகிழக்கில் அமைந்த மூசாக்கேல் மாவட்டத்தின் நிர்வாகத் தலைமையிடம் மூசாக்கேல் பஜார் என்பதாகும். மூசாக்கேல் பஜார் மாகாணத் தலைநகரான குவெட்டாவிற்கு வடகிழக்கே 404.2 கிலோமீட்டர் தொலைவிலும்; நாட்டின் தலைநகரான இசுலாமாபாத்துக்கு தெமேற்கே 563.2 கிலோமீட்டர் தொலைவிலும் உள்ளது.
# மூசாக்கேல் மாவட்டம்

## மாவட்ட எல்லைகள்

மூசாக்கேல் மாவட்டத்தின் வடக்கிலும், கிழக்கிலும் கைபர் பக்துன்வா மாகாணம், தென்கிழக்கில் பார்கான் மாவட்டம், தென்மேற்கில் தூகி மாவட்டம், மேற்கில் ஜோப் மாவட்டம் எல்லைகளாக உள்ளது.
# மூசாக்கேல் மாவட்டம்

## மாவட்ட நிர்வாகம்

மாவட்டங்கள்]]
மூசாக்கேல் மாவட்டம் 5 வருவாய் வட்டங்களாகப் பிரிக்கப்பட்டுள்ளது.  
| தாரூக் வட்டம் | 301 | 21,792 | 72.40 | 65.37% | ... |  |
| --- | --- | --- | --- | --- | --- | --- |
| கிங்கிரி வட்டம் | 3,683 | 33,618 | 9.13 | 45.37% | ... |  |
| மூசாக்கேல் பஜார் வட்டம் | 658 | 49,809 | 75.70 | 34.51% | ... |  |
| தியார் எஸ்சோட் வட்டம் | ... | ... | ... | 24.71% | ... |  |
| தோய்சர் வட்டம் | 539 | 56,818 | 105.41 | 26.06 | ... | } |
# மூசாக்கேல் மாவட்டம்

## மக்கள் தொகை பரம்பல்

2023 பாக்கித்தான் மக்கள்தொகை கணக்கெடுப்பின்படி மூசாக்கேல் மாவட்ட மக்கள் தொகை 1,82,275 ஆகும்.
# மூசாக்கேல் மாவட்டம்

## மக்கள் தொகை பரம்பல்

### சமயங்கள்

இசுலாம் சமயத்தை 99.63% மகக்ளும், இந்து மற்றும் கிறித்துவ சமயத்தை 494 (0.27%) மக்களும் பின்பற்றுகின்றனர்.
# மூசாக்கேல் மாவட்டம்

## மக்கள் தொகை பரம்பல்

### மொழிகள்

இம்மாவட்டத்தில் பஷ்தூ மொழியை 85.83%, பலூச்சி மொழி 12% மற்றும் பிற மொழிகளை 2.17% மக்களும் பேசுகின்றனர்.
# செவ்வாய்ப்பட்டி

**செவ்வாய்ப்பட்டி** (*Sevaipatty*) என்பது தமிழ்நாட்டின், புதுக்கோட்டை மாவட்டம், கறம்பக்குடி ஊராட்சி ஒன்றியத்தில் உள்ள ஒரு ஊராகும். இது பிலாவிடுதி ஊராட்சியின் நிருவாகத்தின் கீழ் உள்ளது.
# செவ்வாய்ப்பட்டி

## அமைவிடம்

இந்த ஊரானது மாவட்ட தலைநகரான புதுக்கோட்டையிலிருந்து 40 கிலோமீட்டர் தொலைவிலும், கறம்பக்குடியில் இருந்து 3 கிலோமீட்டர் தொலைவிலும், மாநிலத் தலைநகரான சென்னையில் இருந்து 366 கிலோமீட்டர் தொலைவிலும் உள்ளது.
# செவ்வாய்ப்பட்டி

## பெயராய்வு

இந்த ஊர் பெயரானது செய்வாய்பட்டி என்ற பெயரின் திரிபாகும். செய்+வாய்+பட்டி என்ற சொற்களின் சேர்க்கையாக செய்வாய்பட்டி என்ற பெயர் உருவானது. இதில் *செய்* என்பதற்கு நிலம் என்றும், *வாய்* என்பதற்கு கால்வாய் என்றும், பட்டி என்பதற்கு சிற்றூர் என்பதும் பொருளாகும்.
# துக்கப்படுபவர்

யில் துக்க உருவங்கள் அல்லது "அழுபவர்கள்" (பிரெஞ்சு *ப்ளூரண்ட்ஸ்* ) கல்லறை கட்டடக்கலையின் வழக்கமான கூறுகளாக இருந்து வருகின்றன.]]  
**துக்கம் அனுசரிப்பவர்** (*Mourner*) என்பவர் இறுதிச் சடங்கில் கலந்துகொள்பவர் அல்லது சமய நடைமுறையிலோ அல்லது பரவலான வழக்கத்தினாலோ துக்கக் காலத்தில் இருப்பதாக அங்கீகரிக்கப்பட்ட ஒருவராவார். பல பண்பாடுகளில் துக்கம் அனுசரிப்பவர்கள் மகிழ்ச்சியின் வெளிப்பாடு உள்ளிட்டவற்றைத் தவிர்க்க வேண்டும் என்று எதிர்பார்க்கப்படுகின்றனர்.
# துக்கப்படுபவர்

## வரலாறு

வரலாற்று ரீதியாக, சில பண்பாடுகள் இறந்தவர்களை (குறிப்பாக அண்மைக் கிழக்கில் உள்ளவர்களை) கௌரவிக்கும் விதமாக துக்கத்தை வெளிப்படுத்தும் வகையில் தொழில்முறை துக்கப்படுபவர்களைப் பயன்படுத்தியுள்ளனர்.
# துக்கப்படுபவர்

## வணிகம்

1877 ஆம் ஆண்டு முதல், இறுதிச் சடங்கிற்கு துக்கப்படுபவர்களை பணியமர்த்துவது அல்லது வாடகைக்கு எடுப்பது தொடர்பான ஒரு வணிகம் இருப்பதாக பதிவு செய்யப்பட்டுள்ளது. துக்க நிகழ்வுக்கு ஏராளமானவர்கள் கூடுவது, இறந்தவர் நன்றாக வாழ்ந்ததாகத் தோன்றும் என்று கூறப்படுகிறது. இதுவே மக்கள் தங்கள் வீட்டு இறுதிச் சடங்கில் கலந்து கொள்ள துக்கப்படுபவர்களை வாடகைக்கு எடுக்க காரணமாயிற்று. அவ்வாறு துக்கநிகழ்விற்கு வந்து கலந்துகொள்பவர்களுக்கு ஒரு மணிநேரத்திற்கு இவ்வளவு என்று ஊதியம் என்று பெற்றனர். இறுதிச் சடங்கிற்கு முன், கூலிக்கு மாரடிப்பர்களுக்கு இறந்தவர் குறித்தும், அவர் வாழ்ந்த வாழ்க்கை பற்றியும் தெரிவிக்கப்படும். இதனால் அவர்கள் கூட்டத்தினரிடம் இறந்தவரை தாங்கள் உண்மையிலேயே அறிந்திருப்பது போல் சாதாரணமாகப் பேச முடியும். ஆப்பிரிக்க நாடுகள், மத்திய கிழக்கு நாடுகள், சீனா ஆகிய நாடுகளில் துக்கப்படுபவர்களை வேலைக்கு அமர்த்துவது ஒரு பாரம்பரியமாகும்.  
சீனாவில் துக்கப்படுபவர்களை பெல்லி-நடனம் ஆடவும், இறுதிச் சடங்கில் நாடகத்தை நடத்தவும் பணியமர்த்துவதாகக் கூட பதிவு செய்யப்பட்டுள்ளது.
# ஆர்த்தோசிலிக்கேட்டு

**ஆர்த்தோசிலிக்கேட்டு** (*Orthosilicate*) என்பது என்ற மூலக்கூற்று வாய்ப்பாட்டால் விவரிக்கப்படும் ஓர் எதிர் மின்னயனியாகும். இந்த மூலக்கூற்று வாய்ப்பாட்டைக் கொண்ட உப்புகளும் எசுத்தர்களும் கூட ஆர்த்தோசிலிக்கேட்டுகள் எனப்படுகின்றன. இது சிலிகேட்டு எதிர்மின் அயனிகளில் ஒன்றாகும். எப்போதாவது சிலிக்கான் டெட்ராக்சைடு எதிர்மின் அயனி அல்லது சிலிக்கான் டெட்ராக்சைடு குழு என்றும் இந்த அயனி அழைக்கப்படுகிறது.  
சோடியம் ஆர்த்தோசிலிக்கேட்டு போன்ற ஆர்த்தோசிலிக்கேட்டு உப்புகள் நிலையானவை. மேலும் இயற்கையில் சிலிக்கேட்டு தாதுக்களாக பரவலாகக் காணப்படுகின்றன, இது நெசோசிலிக்கேட்களின் வரையறுக்கும் அம்சமாகும். மக்னீசியம் அல்லது இரும்பு(II) ஆர்த்தோசிலிகேட்டு ஆன ஆலிவின், பூமியின் தடிமனான அடுக்கான மேல் கவசத்தில் மிகுதியாகக் காணப்படும் ஒரு கனிமமாகும்.  
ஆர்த்தோசிலிகேட்டு எதிர்மின் அயனி ஒரு வலுவான காரமாகும். மிகவும் பலவீனமான ஆர்த்தோசிலிசிக் அமிலத்தின் H<sub>4</sub>SiO<sub>4</sub> (pKa2 = 13.2 25 °செல்சியசு வெப்பநிலையில்) இணை காரமாகும். அமிலம் நீரேற்றப்பட்ட சிலிக்கா மின்தேக்கியாக சிதைவடைவதால் இதன் வேதிச் சமநிலையை ஆராய்வது கடினமாகும்.
# ஆர்த்தோசிலிக்கேட்டு

## கட்டமைப்பு

ஆர்த்தோசிலிக்கேட்டு அயனி அல்லது குழு நான்முகி வடிவத்தைக் கொண்டுள்ளது. ஒரு சிலிக்கான் அணு நான்கு ஆக்சிசன் அணுக்களால் சூழப்பட்டுள்ளது.  
எதிர்மின் அயனியில், ஒவ்வொரு ஆக்சிசனும் ஓர் அலகு எதிர்மறை மின்னூட்டத்தைக் கொண்டுள்ளது. Si–O பிணைப்பு 162 பைக்கோமீட்டர் நீளம் கொண்டது.  
டெட்ராமெத்தில் ஆர்த்தோசிலிக்கேட்டு போன்ற கரிம சேர்மங்களில், ஒவ்வோர் ஆக்சிசனும் முறையாக நடுநிலையானது மற்றும் ஓர் ஒற்றை சகப் பிணைப்பால் மீதமுள்ள மூலக்கூறுடன் இணைக்கப்பட்டுள்ளன.
# ஆர்த்தோசிலிக்கேட்டு

## பயன்கள்

யூரோப்பியம் மாசிடப்பட்ட பேரியம் ஆர்த்தோசிலிக்கேட்டு (Ba<sub>2</sub>SiO<sub>4</sub>) என்பது பச்சை ஒளி-உமிழும் இருமுனையங்களில் பயன்படுத்தப்படும் ஒரு பொதுவான பாசுபராகும். நீல ஒளி-உமிழும் இருமுனையங்களுக்கான பாசுபரை இசுட்ரோன்சியம் மாசிடப்பட்ட பேரியம் ஆர்த்தோசிலிக்கேட்டு மூலம் தயாரிக்கலாம். வெற்றிடக் குழாய்களில் எதிர்மின்வாயின் நச்சுத்தன்மைக்கு பேரியம் ஆர்த்தோசிலிக்கேட்டு ஒரு முக்கியக் காரணமாகும்.
# ஆர்த்தோசிலிக்கேட்டு

## கரிம வேதியியலில் ஆர்த்தோசிலிக்கேட்டு

கனிம வேதியியல் மற்றும் புவிவேதியியலில் மிகவும் முக்கியமானதாக இருந்தாலும், ஆர்த்தோசிலிக்கேட்டு அயனி கரிம வேதியியலில் அரிதாகவே காணப்படுகிறது. கரிமத் தொகுப்பு வினைகளில் இரண்டு சிலிக்கேட்டு சேர்மங்கள் பயன்படுத்தப்படுகின்றன. டெட்ராயெத்தில் ஆர்த்தோசிலிக்கேட்டு பலபடிகளை இணைக்கப் பயன்படுகிறது. மேலும் இது புரைமக் களி உற்பத்தியில் மிகவும் முக்கியமானதாகும். டெட்ராமெத்தில் ஆர்த்தோசிலிக்கேட்டு டெட்ராயெத்தில் ஆர்த்தோசிலிக்கேட்டுக்கு மாற்றாகப் பயன்படுத்தப்படுகிறது. மேலும் இது ஒரு வினையாக்கியாகவும் பல பயன்பாடுகளைக் கொண்டுள்ளது. டெட்ராமெத்தில் ஆர்த்தோசிலிக்கேட்டு சிதைவடைந்து அதிக அளவு நச்சு மெத்தனாலை உற்பத்தி செய்வதால், டெட்ராமெத்தில் ஆர்த்தோசிலிக்கேட்டு சேர்மத்தை விட டெட்ராயெத்தில் ஆர்த்தோசிலிக்கேட்டு அதிகமாக விரும்பப்படுகிறது. டெட்ராமெத்தில் ஆர்த்தோசிலிக்கேட்டை உள்ளிழுப்பது நுரையீரலில் சிலிக்காவின் நச்சுத்தன்மையை உருவாக்க வழிவகுக்கும்.
# சந்தேசு சட்டமன்றத் தொகுதி

**சந்தேசு சட்டமன்றத் தொகுதி** *(Sandesh Assembly constituency)* என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது போஜ்பூர் மாவட்டத்தில் அமைந்துள்ளது. சந்தேசு, ஆரா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# சந்தேசு சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1972 | ராம்ஜி பிரசாத் சிங் | பாரதிய ஜனசங்கம் |  |
| 1977 | ராம் தயாள் சிங் | ஜனதா கட்சி</br> |  |
| 1980 | சித் நாத் ராய் | இந்திய தேசிய காங்கிரசு (இ) |  |
| 1985 | சோனாதைர் சிங் | லோக்தளம் |  |
| 1990 | ஜனதா தளம் |  |  |
| 1995 | ராமேசுவர் பிரசாத் | இந்தியப் பொதுவுடமைக் கட்சி (மார்க்சியம்-லெனினியம்) விடுதலை |  |
| 2000 | விஜயேந்திர குமார் சிங் யாதவ் | இராச்டிரிய ஜனதா தளம் |  |
| 2005 பிப் | ராமேசுவர் | இந்தியப் பொதுவுடமைக் கட்சி (மார்க்சியம்-லெனினியம்) விடுதலை |  |
| 2005 அக் | விஜேந்திரா | இராச்டிரிய ஜனதா தளம் |  |
| 2010 | சஞ்சய் சிங் (டைகர்) | பாரதிய ஜனதா கட்சி</br> |  |
| 2015 | அருண் குமார் | rowspan=2 | இராச்டிரிய ஜனதா தளம் |
| 2020 | கிரண் தேவி யாதவ் |  |  |
| 2025 | இராதா சரண் சா | ஐக்கிய ஜனதா தளம் |  |
# வார்ப்புரு:பத்தாவது சட்டமன்ற உறுப்பினர்கள்

<noinclude>
# வார்ப்புரு:பத்தாவது சட்டமன்ற உறுப்பினர்கள்

## பயன்பாடு

Tamil Nadu Legislative Assembly” Who's Who 1991|பக்கம்=FOO}}
Tamil Nadu Legislative Assembly” Who's Who 1991=FOO–FOO}}  
Optional parameters:
- **page** - The relevant pages for a specific citation — the "p." prefix is added automatically
- **pages** - The relevant pages for a specific citation — the "pp." prefix is added automatically  
</noinclude>
# பெ. அபரஞ்சி

**பெ. அபரஞ்சி** (*P. Abaranji*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் தருமபுரி மாவட்டம் அரூர் பகுதியினைச் சேர்ந்தவர். இந்திய தேசிய காங்கிரசு கட்சியினைச் சார்ந்த இவர், 1991ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் அரூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# வரைவு:பி. டி. செல்வகுமார்

செல்வகுமார் ஒரு பத்திரிகையாளராக தனது வாழ்க்கையைத் தொடங்கினார், பின்னர் திரைப்பட இயக்குனர் எஸ். ஏ. சந்திரசேகருடன் தொடர்பு கொண்டார், பின்னர் செல்வகுமாரை தனது மகன் விஜய் பத்திரிகை உறவு அதிகாரியாக நியமித்தார். செல்வகுமார் 2003 ஆம் ஆண்டில் தயாரிப்பிலும் இறங்கினார், டி. பி. கஜேந்திரனின் குடும்ப நாடகமான *பண்டா பரமசிவம்* (2003) க்கு நிதியுதவி செய்தார், இது பின்னர் இந்தியில் *ஹவுஸ்ஃபுல் 2* (2012) என மறு ஆக்கம் செய்யப்பட்டது.  
செல்வகுமார் தனது முதல் இயக்குனராக ஜனவரி 2012 இல் பணியாற்றத் தொடங்கினார், நகுல், சிவா, சந்தானம் மற்றும் பிரேம்ஜி அமரன் ஆகிய நான்கு நடிகர்களுடன் ஒப்பந்தம் செய்ய முடிவு செய்ததாக அறிவிக்கப்பட்டது. விரைவில் பிரியாமணி நடிகர்களுடன் இணைந்ததாக அறிவிக்கப்பட்டது, ஆனால் படம் அதிகாரப்பூர்வமாக அறிவிக்கப்படவில்லை. அக்டோபர் 2012 இல், பிரேம்ஜியுடன் வினய் ராய், அரவிந்த் ஆகாஷ் மற்றும் சத்யன் ஆகியோர் நடித்த புதிய நடிகர்களுடன் படம் மீண்டும் வெளிவந்தது, அதே நேரத்தில் ராய் லட்சுமி படத்தின் முன்னணி நடிகையாக நடித்தார். *தி ஹேங்கொவர்* திரைப்படத்தை அடிப்படையாகக் கொண்டு (2009) செல்வகுமாரின் ஒன்பதுல குரு (2013) படப்பிடிப்பு அக்டோபர் 2012 இல் தொடங்கி 2013 ஆம் ஆண்டின் தொடக்கத்தில் எதிர்மறையான விமர்சனங்களுக்கு வெளியிடப்பட்டது. Rediff.com 5க்கு 2 மதிப்பெண்களை வழங்கியது, "முழு படமும் நகைச்சுவை காட்சிகளின் தொகுப்பு போன்றது, இது கதையை அதிகம் சிந்திக்காமல் பார்வையாளர்களை சிரிக்க வைக்கிறது".  
2014 ஆம் ஆண்டில், சிம்பு தேவன் இயக்கிய புலி (2015) தயாரிப்பில் அவர் பணியாற்றத் தொடங்கினார், இதில் விஜய் முக்கிய கதாபாத்திரத்தில் நடித்தார். இந்த படம் கலவையான மற்றும் எதிர்மறையான விமர்சனங்களைப் பெற்றது, ஆனால் அதன் முழு ஓட்டத்தில் 150 கோடியை வசூலித்தது. அவரது அடுத்த படம் போக்கிரி ராஜா (2016) கலவையான விமர்சனங்களைப் பெற்றது.
# வரைவு:பி. டி. செல்வகுமார்

## திரைப்படவியல்

- *குறிப்பிடப்படாவிட்டால் அனைத்து படங்களும் தமிழில் இருக்கும்.*
# வரைவு:பி. டி. செல்வகுமார்

## திரைப்படவியல்

### இயக்குநராக

| ஆண்டு | திரைப்படம் | குறிப்புகள் |
| --- | --- | --- |
| 2013 | *ஒன்பதுல குரு (திரைப்படம்)* | } |
# வரைவு:பி. டி. செல்வகுமார்

## திரைப்படவியல்

### தயாரிப்பாளராக

| ஆண்டு | திரைப்படம் | குறிப்புகள் |
| --- | --- | --- |
| 2003 | *பண்டா பரமசிவம்* |  |
| 2015 | *புலி.* |  |
| 2016 | *பொக்கிரி ராஜா* | } |
| ஆண்டு | திரைப்படம் | பாத்திரம் |  |
| --- | --- | --- | --- |
| 1994 | *நாட்டாமை* | மணமகள் தேர்ந்தெடுக்கும் போது ஊமையும் நடிகரான கவுண்டாமணியின் பின்னால் நிற்பவர்களும் |  |
| 1995 | *விஷ்ணு* | முத்துவின் உதவியாளர் |  |
| 1996 | *கோயம்புத்தூர் மாப்பிளை* | டாக்டர். |  |
| 2003 | *பண்டா பரமசிவம்* | கேக் கடை உரிமையாளர் |  |
| 2021 | *சிறைச்சாலை.* | முட்டா பரோட்டா வீடியோ பாடலில் கேமியோ தோற்றம் "ஆடுங்கடா. நல்லா.. ஆடுங்கா-டா" | } |
# பி. டி. செல்வகுமார்

**பி. டி. செல்வகுமார்** ஒரு இந்திய திரைப்பட இயக்குனர், தயாரிப்பாளர், சந்தைப்படுத்தல்,பத்திரிக்கை தொடர்பு அதிகாரி மற்றும் விளம்பர தூதுவர் ஆவார், அவர் தமிழ் திரைப்படத் துறையில் பணியாற்றியுள்ளார்.  
**பி. டி. செல்வகுமார்** ஒரு பத்திரிகையாளராக தனது வாழ்க்கையைத் தொடங்கினார். பின்னர், திரைப்பட இயக்குனர் எஸ்.ஏ. சந்திரசேகருடன் இணைந்தார். செல்வகுமாரை தனது மகன் விஜய்யின் பத்திரிகை தொடர்பு அதிகாரியாக நியமித்தார். செல்வகுமார் 2003 ஆம் ஆண்டில் தயாரிப்பிலும் களம் இறங்கினார். டி.பி. கஜேந்திரனின் குடும்ப நாடகமான பந்தா பரமசிவம் (2003) படத்திற்கு நிதியளித்தார். இது பின்னர் இந்தி மொழியில் ஹவுஸ்ஃபுல் 2 (2012) என மறுஉருவாக்கம் செய்யப்பட்டது.  
ஜனவரி 2012-ல் செல்வகுமார் முதல் இயக்குனராக பணியாற்றத் தொடங்கினார். ஒன்பதுல குரு (திரைப்படம்) அப்போது நான்கு நடிகர்களுடன் (நகுல், சிவா, சந்தானம் மற்றும் பிரேம்ஜி ஆகியோரைத் தேர்ந்தெடுக்க முடிவு செய்துள்ளதாக அறிவிக்கப்பட்டது. பிரியாமணியும் விரைவில் நடிகர்களுடன் இணைந்ததாக அறிவிக்கப்பட்டது. ஆனால் படம் அதிகாரப்பூர்வமாக அறிவிக்கப்படவில்லை. அக்டோபர் 2012 இல், பிரேம்ஜியுடன் வினய் ராய், அரவிந்த் ஆகாஷ் மற்றும் சத்யன் ஆகியோர் இடம்பெற்ற புதிய நடிகர்களுடன் படம் மீண்டும் வெளிவந்தது, அதே நேரத்தில் ராய் லட்சுமி படத்தின் முக்கிய நடிகையாக நடித்தார். தி ஹேங்கொவர் (2009) ஐ அடிப்படையாகக் கொண்ட செல்வகுமாரின் ஒன்பதுல குரு (திரைப்படம்) படப்பிடிப்பு அக்டோபர் 2012 இல் தொடங்கி 2013 தொடக்கத்தில் எதிர்மறையான விமர்சனங்களைப் பெற்றது. ரெட்ரெப் ஊடகம் 40% வழங்கி, "முழு படமும் கதைக் களத்தை பற்றி அதிகம் சிந்திக்காமல் பார்வையாளர்களை சிரிக்க வைக்க ஒன்றாக இணைக்கப்பட்ட நகைச்சுவை காட்சிகளின் தொகுப்பு போன்றது" என்று கூறியது.  
2014 ஆம் ஆண்டில், சிம்பு தேவன் இயக்கிய புலி (2015) திரைப்படத்தில் விஜய் முன்னணி வேடத்தில் நடிக்கும் பணியைத் தொடங்கினார். இந்தப் படம் கலவையான விமர்சனங்களைப் பெற்றது, ஆனால் அதன் முழு ஓட்டத்தில் ₹150 கோடி வசூலித்தது. அவரது அடுத்த படம் போக்கிரி ராஜா(2016) கலவையான விமர்சனங்களைப் பெற்றது.
# பி. டி. செல்வகுமார்

## திரைப்படவியல்

- *வேறுவிதமாகக் குறிப்பிடப்படாவிட்டால், அனைத்து படங்களும் தமிழில் உள்ளன.*
# பி. டி. செல்வகுமார்

## திரைப்படவியல்

### இயக்குநராக

| ஆண்டு | படம் | குறிப்புகள் |
| --- | --- | --- |
| 2013 | *ஒன்பதுலே குரு* | } |
# பி. டி. செல்வகுமார்

## திரைப்படவியல்

### தயாரிப்பாளராக

| ஆண்டு | திரைப்படம் | குறிப்புகள் |
| --- | --- | --- |
| 2003 | *பந்தா பரமசிவம்* |  |
| 2015 | *விஜயின் புலி* | ஸ்ரீதேவியின் கடைசி படமாகும் (̈300-வது படம்) |
| 2016 | *போக்கிரி ராஜா* | } |
# பி. டி. செல்வகுமார்

## திரைப்படவியல்

### ஒரு நடிகராக

| ஆண்டு | திரைப்படம் | பங்கு |  |
| --- | --- | --- | --- |
| 1994 | * நாட்டாமை* | மணமகள் தேர்வு செய்யும் போது நடிகர் கவுண்டமணியின் பின்னால் நிற்கும் |  |
| 1995 | *விஷ்ணு* | முத்துவின் உதவியாளர் |  |
| 1996 | *கோயமுத்தூர் மாப்ளே* | மருத்துவர் |  |
| 2003 | *பந்தா பரமசிவம்* | கேக் கடையின் உரிமையாளர் |  |
| 2021 | *ஜெயில்* | "அடுங்கடா..நல்லா...அடுங்கா-டா" என்ற முட்டை பரோட்டா வீடியோ பாடலில் சிறப்பு தோற்றம், ஜி.வி பிரகாஷின் மாமா | } |
# ஓ. எஸ். அமர்நாத்

**ஓ. எஸ். அமர்நாத்** (*O. S. Amarnath*, இறப்பு:13 சூலை 2025) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் மதுரை மாவட்டம் மதுரை நகரைச் சேர்ந்தவர். வணிகவியலில் இளநிலை பட்டமும், சட்டத்தில் இளநிலைப் பட்டமும் பெற்றுள்ள அமர்நாத் அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். இவர், 1991ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் மதுரை கிழக்கு சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# ஓ. எஸ். அமர்நாத்

## இறப்பு

அமர்நாத் சூலை 13, 2025 அன்று மதுரையில் தன் 68 வயதில் இறந்தார்.
# ஆர். டி. அரங்கநாதன்

**ஆர். டி. அரங்கநாதன்** (*R. D. Aranganathan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் கடலூர் மாவட்டம் விருத்தாச்சலம் நகரைச் சேர்ந்தவர். பல்கலை புதுமுக வகுப்பு வரை கல்வியினை பயின்றுள்ள அரங்கநாதன் அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். இவர், 1991ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் விருத்தாச்சலம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# பர்கரா சட்டமன்றத் தொகுதி

**பர்கரா சட்டமன்றத் தொகுதி** *(Barhara Assembly constituency)* என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது போஜ்பூர் மாவட்டத்தில் அமைந்துள்ளது. பர்கரா, ஆரா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# பர்கரா சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1972 | ராம் விலாசு சிங் | நிறுவன காங்கிரசு |  |
| 1977 | அம்பிகா சரண் சிங் | ஜனதா கட்சி</br> |  |
| 1980 | ராம்ஜி பிரசாத் சிங் | இந்திய தேசிய காங்கிரசு (இ) |  |
| 1985 | ராகவேந்திர பிரதாப் சிங் | ஜனதா கட்சி</br> |  |
| 1990 | rowspan=2 | ஜனதா தளம் |  |
| 1995 |  |  |  |
| 2000 | இராச்டிரிய ஜனதா தளம் |  |  |
| 2005 பிப் | ஆசா | rowspan=2 | ஐக்கிய ஜனதா தளம் |
| 2005 அக் |  |  |  |
| 2010 | ராகவேந்திர பிரதாப் சிங் | rowspan=2 | இராச்டிரிய ஜனதா தளம் |
| 2015 | சரோஜ் யாதவ் |  |  |
| 2020 | ராகவேந்திர பிரதாப் சிங் | பாரதிய ஜனதா கட்சி</br> |  |
# பர்கரா சட்டமன்றத் தொகுதி

## தேர்தல் முடிவுகள்

### 2020

2025-07-12
# சா. ஆசைமணி

**சா. ஆசைமணி** (*S. Asaimani*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் நாகப்பட்டினம் மாவட்டம் நன்னிலம் வட்டம் கயத்தூர் கிராமத்தினைச் சேர்ந்தவர். இளநிலை அறிவியல் பட்டம் பெற்றுள்ள ஆசைமணி, அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். இவர், 1991ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் குத்தாலம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# குக்கோல்ட்

***குக்கோல்ட்*** (*Cuckold (novel)*) என்பது இந்திய எழுத்தாளர் கிரண் நகார்கர் 1997 இல் எழுதிய புதினமாகும். இது இவரது மூன்றாவது புதினமாகும். இது 16 ஆம் நூற்றாண்டில் இந்தியாவின் மேவார் என்ற ராஜபுத்திர இராச்சியத்தைக் களமாக கொண்ட ஒரு வரலாற்று புதினமாகும். இது மகாராஜ் குமாரின் வாழ்க்கையைப் பின்தொடர்கிறது. இது மேவார் இளவரசர் போஜ் ராஜின் சாயலில் உருவாக்கப்பட்ட ஒரு கற்பனைக் கதாபாத்திரமாகும். அவரது மனைவி மீராபாய் கிருட்டிணரை தனது கணவராக நினைத்து போஜ் ராஜை ஏற்க மறுக்கிறாள்.
# குக்கோல்ட்

## சுருக்கம்

இந்தப் புத்தகம் மகாராஜ் குமாரின் வாழ்க்கையையும், அரச குடும்பத்தின் வாரிசு சண்டையையும், அப்பகுதியில் நடக்கும் போர்களால் அவர்களைச் சுற்றியுள்ளப் பகுதிகள் நாசமாகுவதையும், அவரது மனைவியான மீராவின் அன்பைப் பெற அவர் எடுக்கும் முயற்சிகளையும் பின்தொடர்வதாக உள்ளது.
# குக்கோல்ட்

## விமர்சன வரவேற்பு

குக்கோல்ட் நகர்கரின் மிகவும் பிரபலமான புதினங்களில் ஒன்றாகக் கருதப்படுகிறது. மேலும் இவர் இந்தப் படைப்பிற்காக 2000 ஆம் ஆண்டில் இந்தியாவின் சாகித்ய அகாடமி விருதைப் பெற்றார். "பாரம்பரிய கதையை தொடர்ச்சியான விவரங்களுடன் கூடிய ஒரு வரலாற்று பின்னணியில் கலந்து சொன்னதற்காக" இந்தப் புத்தகம் பாராட்டப்பட்டது. "ரஜஸ்தானின் பிரம்மாண்டமான கோட்டைக்குள், மணல் மேடுகளுக்குள் புதையுண்டிருந்த வரலாறு நாவலில் அசலாக உயிர்பெறுகிறது." என்று எஸ். ராமகிருஷ்ணனால் பாராட்டபட்டது.
# சி. ஆண்டித்தேவா்

**சி. ஆண்டித்தேவா்** (*S. Andi Thevar*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் மதுரை மாவட்டம் சதாசிவம் நகர் பகுதியினைச் சேர்ந்தவர். இளங்கலை, இளங்கலைச் சட்டப் படிப்பினை முடித்துள்ள ஆண்டித்தேவர் அகில இந்திய பார்வர்டு பிளாக்கு கட்சியினைச் சார்ந்தவர். இவர், 1991ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் திருப்பரங்குன்றம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# தராரி சட்டமன்றத் தொகுதி

**தராரி சட்டமன்றத் தொகுதி** *(Tarari Assembly constituency)* என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது போஜ்பூர் மாவட்டத்தில் அமைந்துள்ளது. தராரி, ஆரா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# தராரி சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 2010 | நரேந்திர குமார் பாண்டே என்கிற சுனில் பாண்டே | ஐக்கிய ஜனதா தளம் |  |
| 2015 | சுதமா பிரசாத் | rowspan=2 | இந்தியப் பொதுவுடமைக் கட்சி (மார்க்சியம்-லெனினியம்) விடுதலை |
| 2020 |  |  |  |
| 2024 | விசால் பிரசாந்த் | பாரதிய ஜனதா கட்சி</br> | } |
# சூராப் மாவட்டம்

மாவட்டங்கள்]]  
**சூராப் மாவட்டம்** (*Surab District*), பாக்கித்தான் நாட்டில் உள்ள பலூசிஸ்தான் மாகாணத்தின் 37 மாவட்டங்களில் ஒன்றாகும். இதன் பழைய பெயர் *சாகீத் சிக்கந்தரபாத் மாவட்டம்* ஆகும். 2017ஆம் ஆண்டில் கலாத் மாவட்டத்தின் சில பகுதிகளைக் கொண்டு சூராப் மாவட்டம் நிறுவப்பட்டது.இதன் நிர்வாகத் தலைமையிடம் சூராப் நகரம் ஆகும். சூராப் நகரம், மாகாணத் தலைநகரான குவெட்டாவிற்கு தென்கிழக்கே 212 கிலோமீட்டர் தொலைவிலும்; நாட்டின் தலைநகரான இசுலாமாபாத்துக்கு தென்மேற்கே 1,100 கிலோமீட்டர் தொலைவிலும் உள்ளது.
# சூராப் மாவட்டம்

## மாவட்ட எல்லைகள்

சூராப் மாவட்டத்தின் வடக்கில் கலாத் மாவட்டம், கிழக்கிலும், தென்கிழக்கிலும் குஸ்தர் மாவட்டம், தென்மேற்கில் வாசூக் மாவட்டம், மேற்கில் காரன் மாவட்டம் எல்லைகளாக உள்ளது.
# சூராப் மாவட்டம்

## மாவட்டம் நிர்வாகம்

சூராப் மாவட்டம் 4 வருவாய் வட்டங்களைக் கொண்டுள்ளது.  
| தோஷ்த் இ கோரன் வட்டம் | 215 | 27,503 | 127.92 | 38.85% | ... |  |
| --- | --- | --- | --- | --- | --- | --- |
| கிட்டெர் வட்டம் | 205 | 89,631 | 437.22 | 36.31% | ... |  |
| சாகீத் மெகராபாத் செக்கிரி வட்டம் | 109 | 66,435 | 609.50 | 42.85% | ... |  |
| சூராப் வட்டம் | 233 | 95,469 | 409.74 | 34.34% | ... | } |
# சூராப் மாவட்டம்

## மக்கள் தொகை பரம்பல்

2023 பாக்கித்தான் மக்கள்தொகை கணக்கெடுப்பின்படி 51,227 குடியிருப்புகள் கொண்ட சூராப் மாவட்ட மக்கள் தொகை 2,79,038 ஆகும். பாலின விகிதம் 100 பெண்களுக்கு 103.11 ஆண்கள் வீதம் உள்ளனர். சராசரி எழுத்தறிவு 37.44%ஆகும்.10 வயதிற்குட்பட்ட குழந்தைகள் 114,615 (41.08%) ஆக உள்ளனர்.நகர்புறங்களில் 36,468 (13.07%)மக்கள் வாழ்கின்றனர்.
# சூராப் மாவட்டம்

## மக்கள் தொகை பரம்பல்

### சமயங்கள்

இம்மாவட்டத்தில் இசுலாம் பெரும்பான்மை சமயம் ஆகும். 822 (0.29%) மக்கள் இந்து மற்றும் கிறித்துவ சமயத்தை பின்பற்றுகின்றனர்.
# சூராப் மாவட்டம்

## மக்கள் தொகை பரம்பல்

### மொழிகள்

இம்மாவட்டத்தில் பிராகுயி மொழியை 96.75%, பலூச்சி மொழி 2.90% மற்று பிற மொழிகளை 0.35% பேசுகின்றனர்.
# பிசின் மாவட்டம்

**பிசின் மாவட்டம்** (*Pishin District*), பாக்கித்தான் நாட்டில் உள்ள பலூசிஸ்தான் மாகாணத்தின் 37 மாவட்டங்களில் ஒன்றாகும். இதன் நிர்வாகத் தலைமையிடம் பிசின் நகரம் ஆகும். இந்நகரம் மாகாணத் தலைநகரான குவெட்டாவிற்கு வடக்கே 55.4 கிலோமீட்டர் தொலைவிலும், நாட்டின் தலைநகரான இசுலாமாபாத்துக்கு தென்மேற்கே 851 கிலோமீட்டர் தொலைவிலும் உள்ளது.
# பிசின் மாவட்டம்

## மாவட்ட எல்லைகள்

பிசின் மாவட்டத்திற்கு வடக்கே கரேசாத் மாவட்டம், கிழக்கே கில்லா சைஃபுல்லா மாவட்டம், தெற்கே குவெட்டா மாவட்டம் மற்றும் மேற்கே கில்லா அப்துல்லா மாவட்டம் எல்லைகளாக உள்ளது.
# பிசின் மாவட்டம்

## மாவட்ட நிர்வாகம்

குவெட்டா மாவட்டம் மற்றும் மேற்கே கில்லா அப்துல்லா மாவட்டம் எல்லைகளாக உள்ளது.
மாவட்டங்கள்]]
பிசின் மாவட்டம் 5 வருவாய் வட்டங்களைக் கொண்டது.  
| பர்சோர் வட்டம் | 2,288 | 141,994 | 62.06 | 47.61% | ... |  |
| --- | --- | --- | --- | --- | --- | --- |
| ஹூர்ரம்சாய் வட்டம் | 418 | 147,844 | 353.69 | 39.67% | ... |  |
| பிசின் வட்டம் | 1,199 | 325,641 | 271.59 | 52.50% | ... |  |
| சரணன் வட்டன் | 83 | 65,157 | 785.02 | 48.33% | ... |  |
| போஸ்தான் வட்டம் | 186 | 49,721 | 267.32 | 45.19% | ... | } |
# பிசின் மாவட்டம்

## மக்கள் தொகை பரம்பல்

2023 பாக்கித்தான் மக்கள்தொகை கணக்கெடுப்பின்படி 147,185 குடியிருப்புகள் கொண்ட பிசின் மாவட்ட மக்கள் தொகை 8,35,482 . பாலின விகிதம் 100 பெண்களுக்கு 104.34 ஆண்கள் வீதம் உள்ளனர். சராசரி எழுத்தறிவு 51.07% ஆகும்.10 வயதிற்குட்பட்ட குழந்தைகள் 318,031 (38.07%) ஆக உள்ளனர்.நகர்புறங்களில் 2,43,785 (29.18%) மக்கள் வாழ்கின்றனர்.இந்து & கிறித்துவச் சமயச் சிறுபான்மையோர் 2,441 (0.29%) வாழ்கின்றனர்.99.07% மக்கள் பஷ்தூ மொழி பேசுகின்றனர்.
# பிசின் மாவட்டம்

## வேளாண்மை & கால்நடைகள்

பிசின் மாவட்டத்தில் கோதுமை, பார்லி, உருளைக்கிழங்கு, திராட்சை, ஆப்பிள், மாதுளை, ஆப்ரிகோட் போன்றவைகள் பயிரிடப்படுகிறது. மேலும் ஆடுகள் வளர்க்கப்படுகிறது.
# செங்கற்பட்டுச் சிறுமணி

## காலம்

நீண்ட கால அளவில் அறுவடைக்கு தயாராகும் இந்த நெல் வகை, **160 - 165** நாட்களில் முதிர்வடைவதாக கூறப்படுகிறது. சம்பா பருவத்தில் நடவு செய்யக்கூடிய இந்நெல் இரகம், நாற்றங்கால் வயது 40 - 45 நாட்களாக உள்ளது.
# செங்கற்பட்டுச் சிறுமணி

## சாகுபடி

நாற்று விட்டு நடவு முறையில் சாகுபடி செய்யப்படும் இது, களிமண் மணல் கலந்த களிமண், மற்றும் வண்டல் மண் போன்ற நிலங்களில் பயிரிட ஏற்றதாக கூறப்படுகிறது. மேலும் நீர்ப்பிடிப்பு பகுதிகளுக்கு ஏற்ற இரகமாக உள்ள இந்நெல் இரகம், முதிர்ந்த நிலையில் மிதமாக சாய்ந்துவிடக்கூடியதாகும்.
# செங்கற்பட்டுச் சிறுமணி

## மகசூல்

சராசரியாக **125** சதமமீட்டர் உயரமும், அதிகபட்சமாக **148** சதமமீட்டர் உயரமும் வளரக்கூடிய இந்த இரக நெற்கதிர்களின் நீளம், **23.4 - 26.6** சதம மீட்டராகவும், நெற்கதிரில் உள்ள நெல்மணிகளின் எண்ணிக்கை **127 - 156** என கணக்கிடப்பட்டுள்ளது. மேலும் ஆயிரம் நெல்மணிகளின் எடை **22.389** கிராம் உள்ள இந்நெல் வகை, நெல்லின் மகசூல் ஒரு எக்டேருக்கு சராசரியாக **1,500** கிலோவாகவும் (20 மூடைகள்), வைக்கோலின் மகசூல் **1,800** (60 கட்டுகள்) கிலோவாகவும் உற்பத்தித் திறன் கொண்டதாக பதிவு செய்யப்பட்டுள்ளது.
# செங்கற்பட்டுச் சிறுமணி

## மகசூல்

### நெல்மணியின் இயல்பு

செங்கற்பட்டுச் சிறுமணியின் நெல்மணிகளின் இயல்பானது, பூக்கும் பருவத்தில் இளம் பச்சை நிறமாகவும், பால்பிடிக்கும் நேரத்தில் கரும்பச்சையாகவும், முதிர்ச்சிப் பருவத்தில் மஞ்சள் நிறத்தில் கருமை நிற நீண்ட வரிகளுடன் காணப்படும்.
# செங்கற்பட்டுச் சிறுமணி

## வெளி இணைப்பு

- செங்கற்பட்டுச் சிறுமணி நெல் படிமங்கள்
# சா. கணேசன் (பண்ருட்டி)

**சா. கணேசன்** (*J. Ganesan*) எனும் **கவிதை கணேசன்** என்பவர் தமிழக கவிஞரும், எழுத்தாளரும், வெளியீட்டாளரும், பழம்பொருள் சேகரிப்பாளரும் எனப் பன்முகத் தன்மைகொண்டவர் ஆவார்.
# சா. கணேசன் (பண்ருட்டி)

## இளமை

கவிதை கணேசன் 27 நவம்பர் 1956 அன்று கடலூர் மாவட்டம் பண்ருட்டியில் சி. சானகிராமன் ஜெயலட்சுமி அம்மாள் எனும் இணையரின் மகனாகப் பிறந்தார். பண்ருட்டியில் பள்ளிக் கல்வியினை முடித்த கணேசன் சென்னைப் பல்கலைக்கழகத்தில் இளமறிவியல் பட்டத்தினையும் சிதம்பரம் அண்ணாமலைப் பல்கலைக்கழகத்தில் முதுகலை வரலாறு பட்டத்தினையும் பெற்றுள்ளார்.
# சா. கணேசன் (பண்ருட்டி)

## தமிழ்ப்பணி

தமிழ்நாடு அரசின் தமிழ்நாடு நுகர்பொருள் வானிப கழகத்தில் தரக்கட்டுப்பாட்டு மேலாளராக பணிபுரிந்து ஓய்வு பெற்ற கணேசன் கவிதை மீதான ஈர்ப்பின் காரணமாகக் கவிதை கணேசன் என்று அழைக்கப்படுகிறார்.
# சா. கணேசன் (பண்ருட்டி)

## தமிழ்ப்பணி

### எழுதிய நூல்கள்

- வள்ளலார் வரலாறு
- நால்வர் பாமாலை (2009) சின்னம்மை பதிப்பகம்
- இயேசுவின் வரலாறு
- துளிப்பா
- Quality Control & DPC Guide for Food Grains
- கலைஞரின் சாதனைகள் 100 (2024) தமிழ் ஐயா வெளியீட்டகம், திருவையாறு (பன்னாட்டுத் தரவு எண்: 9788119470761)
# சா. கணேசன் (பண்ருட்டி)

## தமிழ்ப்பணி

### திரைப்படம்

- படையாண்ட மாவீரா (சிறு வேடத்தில்)
# சா. கணேசன் (பண்ருட்டி)

## விருதுகள்

- தமிழ் செம்மல் விருது (2022), தமிழ்நாடு அரசு
- புட்சென் வாழ்நாள் சாதனையாளர் விருது, 2022
- தமிழ் ஆளுமை விருது, 2023, தில்லி கலை இலக்கிய பேரவை
- பசுமை முதன்மையர் விருது, 2023, தமிழ்நாடு அரசு - மாசு கட்டுப்பாட்டுத் துறை
# சகதீசுபூர் சட்டமன்றத் தொகுதி, பீகார்

**சகதீசுபூர் சட்டமன்றத் தொகுதி** *(Jagdishpur Assembly Constituency)* என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது போஜ்பூர் மாவட்டத்தில் அமைந்துள்ளது. சகதீசுபூர், ஆரா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# சகதீசுபூர் சட்டமன்றத் தொகுதி, பீகார்

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1977 | சத்ய நாராயண் சிங் | rowspan=2 | சுயேச்சை |
| 1980 | பீர் பகதூர் சிங் |  |  |
| 1985 | அரி நாராயண் சிங் | லோக்தளம் |  |
| 1990 | சிறீ பகவான் சிங் குசுவாகா | இந்திய மக்கள் முன்னணி |  |
| 1995 | அரி நாராயண் சிங் | ஜனதா தளம் |  |
| 2000 | சிறீ பகவான் சிங் குசுவாகா | சமதா கட்சி |  |
| 2005 பிப் | rowspan=2 | ஐக்கிய ஜனதா தளம் |  |
| 2005 அக் |  |  |  |
| 2010 | தினேசு குமார் சிங் | rowspan=3 | இராச்டிரிய ஜனதா தளம் |
| 2015 | ராம் விசுணு சிங் |  |  |
| 2020 | } |  |  |
# தும்ராவ் சட்டமன்றத் தொகுதி

**தும்ராவ் சட்டமன்றத் தொகுதி** *(Dumraon Assembly constituency)* என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது பக்சர் மாவட்டத்தில் அமைந்துள்ளது. தும்ராவ்,பக்ஸர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# தும்ராவ் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1972 | அரிகர பிரசாத் சிங் | நிறுவன காங்கிரசு |  |
| 1977 | ராமாசிரய் சிங் | இந்தியப் பொதுவுடைமைக் கட்சி</br> |  |
| 1980 | ராஜா ராம் ஆர்யா | இந்திய தேசிய காங்கிரசு (இ) |  |
| 1985 | பசந்த் சிங் | இந்திய தேசிய காங்கிரசு</br> |  |
| 1990 | rowspan=2 | ஜனதா தளம் |  |
| 1995 |  |  |  |
| 2000 | தாதன் சிங் | சுயேச்சை |  |
| 2005 பிப் | சமாஜ்வாதி கட்சி</br> |  |  |
| 2005 அக் | அகில் ஜன் விகாசு தளம் |  |  |
| 2010 | தாவுத் அலி | rowspan=2 | ஐக்கிய ஜனதா தளம் |
| 2015 | தாதன் யாதவ் |  |  |
| 2020 | அசித் குமார் சிங் | இந்தியப் பொதுவுடமைக் கட்சி (மார்க்சியம்-லெனினியம்) விடுதலை | } |
# மல்லைத் தமிழ்ச் சங்கம்

**மல்லைத் தமிழ்ச் சங்கம்** என்பது இந்தியாவில் தமிழ்நாட்டில் மாமல்லபுரத்தில் செயல்பட்டுவரும் தமிழமைப்பாகும். இச்சங்கத்தின் தலைவராக மல்லை சத்யாவும் சாசன செயலாளராக கலைச்செம்மல் பாசுகரும் உள்ளனர்.
# மல்லைத் தமிழ்ச் சங்கம்

## விருது

தமிழ்ச் சமூகத்தின் சிறந்த ஆளுமைகளை ஆண்டுதோறும் தேர்வு செய்து பெருந்தமிழன், பெருந்தச்சன், மாமல்லன் ஆகிய விருதுகளை வழங்கி வருகிறது. 2021ஆம் ஆண்டுக்கான பெருந்தமிழன் விருது வி. ஜி. சந்தோசத்திற்கும், பெருந்தமிழன் ராஜராஜன் விருது கல்வியாளர் டேவிட் கே. பிள்ளைக்கும், பெருந்தச்சன் விருது மாமல்லபுரம் அரசினர் சிற்ப கலைக்கல்லூரி முதல்வர் ஜெ. இராஜேந்திரனுக்கும், மாமல்லன் விருது தமிழ்நாடு ஆணழகன் கழக பொது செயலாளர் அரசுக்கும் வழங்கப்பட்டது. 14ஆவது ஆண்டு விழாவில் பெருந்தமிழன் ராஜராஜன் விருது டத்தோஸ்ரீ சரவணனுக்கு வழங்கப்பட்டது.
15ஆவது ஆண்டு விழாவில், *பெருந்தமிழன் விருதை* கோ. விஸ்வநாதனும், *பெருந்தச்சன் விருதை* மரபுக் கட்டிடக் கலைஞர் பா.குமரேசனும் *மாமல்லன் விருதை* கிராண்ட் மாஸ்டர் ஷிகான் கனகராஜும் பெற்றனர். 2025இல் நடைபெற்ற 16ஆவது ஆண்டு விழாவில் கவிஞர் காசி ஆனந்தனுக்கு *பெருந்தமிழன் விருதும்*, லோக மகாராஜனுக்கு *பெருந்தச்சன் விருதும்* வழங்கப்பட்டது.
# ராக் தர்பாரி

***ராக் தர்பாரி*** (*Raag Darbari*) என்பது சிறீலால் சுக்லா எழுதி 1968 இல் வெளியான ஒரு நையாண்டி இந்தி மொழிப் புதினமாகும். இந்த புதினத்துக்காக 1969 ஆம் ஆண்டு இந்தியாவின் மிக உயர்ந்த இலக்கிய விருதான சாகித்ய அகாதமி விருது இவருக்கு வழங்கப்பட்டது.  
விடுதலைக்குப் பிந்தைய இந்திய சமூகத்தில் நிலவும் தோல்வியுற்ற விழுமியங்களை இந்தப் புதினம் விளக்குகிறது. குற்றவாளிகள், தொழிலதிபர்கள், காவல்துறையினர், அரசியல்வாதிகள் இடையே நிலவும் வலுவான, ஊழல் நிறைந்த உறவை எதிர்கொள்வதில் அறிவுஜீவிகளின் கையறு நிலையை இது அம்பலப்படுத்துகிறது.  
இந்தப் புதினமானது வரலாற்று ஆய்வு மாணவரான ரங்கநாத்தின் பார்வையில் இருந்து விவரிக்கப்படுகிறது. அவர் உத்தரபிரதேசத்தில் உள்ள சிவபால்கஞ்ச் என்ற கற்பனை சிற்றூரில் தன் மாமா வைத்யாஜியின் வீட்டில் சிலகாலம் தங்கிச் செல்ல வருகிறார். கிராமப் பள்ளி, கிராம ஊராட்சி, உள்ளூர் அரசாங்க அலுவலகங்கள் என அனைத்து கிராம அமைப்புகளையும் தனது அரசியல் நோக்கங்களுக்காக தன் மாமா எவ்வாறு பயன்படுத்துகிறார் என்பதை அவர் அறிந்துகொள்கிறார். ரங்கநாத் தனது பல்கலைக்கழகக் கல்வியில் கற்றக் கொள்கைகளுக்கு மாறாக அவரது மாமா மற்றும் உள்ளூர் கிராம அரசியல்வாதிகளின் நடத்தை முற்றிலும் முரணாக உள்ளது. கிராமவாசிகள் தங்களை "கஞ்சாஹே" என்று அழைத்துக் கொள்வதில் பெருமை கொள்கின்றனர். இது சிவபால்கஞ்சின் "கஞ்ச்" (இந்தியில் "இடம்" என்று பொருள்) என்பதிலிருந்து உருவானது.
# ராக் தர்பாரி

## பின்னணி

இந்தியாவின் கிராம வாழ்க்கையில் உள்ள தனித்துவமான சமூக-அரசியல்-பொருளாதார நிலைமையை, கிராமப்புற புனைவு மற்றும் குறிப்பிடத்தக்க யதார்த்த பாணியில் நையாண்டியுடன் சேர்த்து சிறீலால் சுக்லா சித்தரிக்கிறார். இந்த புதினம், விடுதலைக்குப் பிந்தைய இந்தியாவில் நிலவும் சமூக மற்றும் அரசியல் ஊழலின் இருண்ட பக்கங்களை சித்தரிக்கிறது.
# ராக் தர்பாரி

## கதைக்களம்

இந்த கிராமத்தில் பல கதைப்பாத்திரங்கள் உள்ளன. அவற்றில் குறிப்பிடத்தக்கது கிராமத்தின் தலைவரான வைத்யாஜி ஆவார். அவருக்கு உதவியாக அவரது மகன்கள் பத்ரி பயில்வான், ரூப்பன் பாபு ஆகியோர் உள்ளனர். கிராமப் பள்ளியின் ஆசிரியர்கள் மற்றும் தலைமையாசிரியர் (அவர் மிகவும் கோபமாகவோ அல்லது உற்சாகமாகவோ இருக்கும் போதெல்லாம் தனது தாய்மொழியான அவதியில் பேசுவது அவரது சிறப்பியல்பு).  
இந்தக் கதைக்கு நிலையான ஒரு கதைக்களம் இல்லை. இது வெறும் நிகழ்வுகளின் தொடர். இதில் நாயகன் இல்லை. வைத்தியாஜிவின் மருமகனான ரங்கநாத், வரலாற்றில் முதுகலைப் பட்டம் முடித்த பிறகு, அவரது உடல்நிலை மோசமடைந்து வருகிறது. எனவே அவர் தனது உடல்நலத்தை மேம்படுத்திக் கொள்வதற்காக மருத்துவரின் பரிந்துரையின் பேரில் கிராமப்புறமான சிவபால்கஞ்சுக்கு வருகிறார். வைத்தியாஜி (அதாவது "மருத்துவர்") அந்த இளைஞனின் மனதை ஒன்றுக்கு மேற்பட்ட வழிகளில் குணப்படுத்துவது வேடிக்கையாக இருக்கிறது. உயர்ந்த கொள்கைகள் மற்றும் "பாவியல் நயன்மை" ஆகியவற்றில் மிகுந்த நம்பிக்கை கொண்ட ரங்கநாத், கிராமத்து கும்பலின் பாசாங்குத்தனத்தையும் அற்பத்தனத்தையும் நேருக்கு நேர் சந்திக்கிறார். முதல் நிகழ்வே அவரது அப்பாவித்தனத்தையும் குருட்டு நம்பிக்கையையும் எடுத்துக்காட்டுகிறது. தன் மாமாவின் வீட்டிற்குச் செல்வதற்காக பயணம் மேற்கொள்ளும், ரங்கநாத் தொடருந்தை தவறவிட்டு ஒரு லாரியில் ஏறுகிறார். அதன் ஓட்டுநர் ஒரு அவசரக்காரர், பாதசாரிகளைப் பொருட்படுத்தாமல் கவனக்குறைவாக வாகனம் ஓட்டுகிறார். சில மாடுகள் மற்றும் தூங்கிக் கொண்டிருக்கும் மேய்ப்பர்கள் மீது கிட்டத்தட்ட மோதியதைக் கண்ட அந்த இளைஞன், ஒரு சில காவல்துறை அதிகாரிகள் பேருந்தை நிறுத்தும்போது இறுதியாக மகிழ்ச்சியடைகிறான். தூரத்திலிருந்த, ரங்கநாத் அவர்கள் ஓட்டுநரிடம் கேள்வி கேட்பதைப் பார்க்கிறார். அவர்கள் ஓட்டுநரிடமிருந்து பணம் பறிக்க முயற்சித்தாலும், ரங்கநாத்துக்கு அந்த ஓட்டுநரின் தவறான செயல்களுக்காக அவர் தண்டிக்கப்படுவதாக நினைக்கிறார். ரங்கநாத்தின் உயர்ந்த கொள்கைகளையும் நீதியின் மீதான அவரது நம்பிக்கையையும் தகர்க்கும் இதுபோன்ற பல நிகழ்வுகள் ஒன்றன் பின் ஒன்றாக நடக்கின்றன. அவர் இந்த அமைப்பின் வெறும் பார்வையாளராகவே இருக்கிறார் - ஒரு முத்திரையைப் பதிக்கவோ அல்லது தனக்காக நிற்கவோ முடியாதவராக இருக்கிறார்.
# ராக் தர்பாரி

## கதை மாந்தர்கள்

- **வைத்தியாஜி** : இவர்தான் எல்லா கிராம அரசியலுக்கும் பின்னணியில் உள்ள மூளை. வைத்தியாஜி, உள்ளூர் கல்லூரியின் அதிகாரப்பூர்வ மேலாளராகவும் உள்ளார்.
- **ரூப்பன் பாபு** : வைத்யாஜியின் இளைய மகனும் கல்லூரி மாணவர் தலைவருமாவார். ரூப்பன் பாபு, தனது தந்தை மேலாளராக இருக்கும் கல்லூரியை விட்டு வெளியேற விரும்பாததால் கடந்த 10 ஆண்டுகளாக வகுப்பில் இருக்கிறார். ரூப்பன் கிராம அரசியலிலும் தீவிரமாக ஈடுபடுகிறார். மேலும் இவரது பெற்றோரின் செல்வாக்கு காரணமாக கிராம சமூகத்தால் நன்கு மதிக்கப்படுகிறார். புதினத்தின் இறுதியில், இவரது நடத்தையில் படிப்படியான மாற்றத்தைக் காணலாம்.
- **பத்ரி பயில்வான்** : ருப்பன் பாபுவின் அண்ணன். பத்ரி தன் தந்தையின் ஈடுபாடுகளிலிருந்து விலகி இருந்து, உடற்கட்டமைப்பு பயிற்சிகளிலும், தன் சீடர்களை கவனித்துக்கொள்வதிலும் மும்முரமாக இருக்கிறார்.
- **ரங்கநாத்** : வரலாற்றில் முதுகலைப் பட்டம் பெற்ற ரங்கநாத், வைத்தியாஜியின் மருமகன். இவர் சுமார் 5-6 மாத விடுப்பில் சிவபால்கஞ்சிற்கு வந்துள்ளார். கிராமங்களின் பரிதாபகரமான நிலையை படித்த ஒரு மனிதரின் பார்வையில் இருந்து ஆசிரியர் கூற விரும்புவதாகத் தெரிகிறது.
- **சோட்டே பயில்வான்** : பத்ரி பயில்வானின் சீடர்களில் ஒருவரும், அனுமனின் பக்தருமான சோட்டே, கிராம அரசியலில் தீவிரமாக ஈடுபடுபவர், மேலும் வைத்தியாஜி அழைக்கும் கூட்டங்களில் அடிக்கடி கலந்துகொள்பவர்.
- **முதல்வர் சாஹிப்** : பெயர் குறிப்பிடுவது போல, முதல்வர் சாஹிப் சங்கமல் வித்யார்த்தி இடைக் கல்லூரியின் முதல்வர். கல்லூரியில் உள்ள மற்ற ஊழியர்களுடனான இவரது உறவு கதையின் முக்கிய ஒரு பகுதியாக அமைகிறது.
- **ஜோக்நாத்** : உள்ளூர் சண்டியர், கிட்டத்தட்ட எப்போதும் குடிபோதையில் இருப்பார். ஒவ்வொரு 2 எழுத்துக்களுக்கும் இடையில் "F" ஒலியைச் செருகுவதன் மூலம் அவர் *சர்ஃபாரி* என்று அழைக்கப்படும் ஒரு தனித்துவமான மொழியைப் பேசுவார்.
- **சனிச்சர்** : அவரது உண்மையான பெயர் மங்கள்தாஸ், ஆனால் மக்கள் அவரை சனிச்சர் என்று அழைக்கின்றனர். இவர் வைத்தியாஜியின் வேலையாளாக இருவந்தவர், பின்னர் வைத்தியாஜி தன் அரசியல் தந்திரோபாயங்களால் இவரை கைப்பாவை ஊராட்சித் தலைவராக ஆக்குகிறார்.
- **லங்காட்** : சாதாரண சிறிய விஷயங்களைச் செய்யக்கூட ஊழல் நிறைந்த அமைப்பின் முன் வளைந்து கொடுக்க வேண்டிய துரதிர்ஷ்டவசமான நிலையில் உள்ள சாமானிய மனிதனின் பிரதிநிதி அவர்.
# ராக் தர்பாரி

## தழுவல்கள்

இந்தப் புதினத்தைத் தழுவி எடுக்கப்பட்ட *ராக் தர்பாரி* என்ற தொலைக்காட்சித் தொடர், 1986 முதல் 1987 வரை டிடி நேஷனலில் ஒளிபரப்பப்பட்டது  
கிரிஷ் ரஸ்தோகி நாடகமாக்கிய ராக் தர்பாரி புதினத்தின் தழுவலை அடிப்படையாகக் கொண்டு, பஹ்ரூப் ஆர்ட்ஸ் குரூப் ராஜேஷ் சிங் ( தேசிய நாடகப் பள்ளியின் முன்னாள் மாணவர்) இயக்கிய "ரங்கநாத் கி வாப்ஸி" நாடகத்தை 2009 நவம்பர் 18 அன்று அலையன்ஸ் ஃபிரான்சைஸ் டி புது தில்லியில் அரங்கேற்றியது.  
2018 ஆம் ஆண்டில், நாடக இயக்குனர் அமிதேஷ் குரோவர் ( உஸ்தாத் பிஸ்மில்லா கான் யுவ புருஸ்கார் விருது பெற்றவர்) தேசிய நாடகப் பள்ளியில் சாரா மரியம் நாடகமாக்கிய புதினத்தின் அசல் தழுவலை அரங்கேற்றினார்.
# ராக் தர்பாரி

## தமிழ் மொழிபெயர்ப்பு

ராக் தர்பாரி புதினத்தை சரஸ்வதி ராம்நாத் *தர்பாரி ராகம்* என்ற பெயரில் மொழிபெயர்த்துள்ளார்.
# ச. ஆரோக்கியசாமி

**ச. ஆரோக்கியசாமி** (*S. Aarokiyasamy*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் தஞ்சாவூர் மாவட்டம் கபித்தலத்தினைச் சேர்ந்தவர். முனைவர் பட்டம் பெற்று பத்திரிக்கையாளராகச் செயல்பட்டு வந்த ஆரோக்கியசாமி அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். இவர், 1991ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் திருச்சிராப்பள்ளி-I சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# செ. ஆறுமுகம்

**செ. ஆறுமுகம்** (*S. Arumugam*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் விழுப்புரம் மாவட்டம் கீழ்சித்தாமூர் கிராமத்தினைச் சேர்ந்தவர். பள்ளிக் கல்வியினை முடித்துள்ள ஆறுமுகம், அனைத்திந்திய அண்ணா திராவிட முன்னேற்றக் கழகத்தினைச் சார்ந்த இவர், 1991ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் வானூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# செரோசீன்

**செரோசீன்** (*Cerocene*) என்பது Ce(C<sub>8</sub>H<sub>8</sub>)<sub>2</sub>. என்ற மூலக்கூற்று வாய்ப்பாட்டால் அடையாளப்படுத்தப்படும் ஒரு ஒரு கரிமவுலோக அணைவுச் சேர்மமாகும். செரோசீன், நடுவில் சீரியம் அணுவையும் இரண்டு வளைய ஆக்டாடெட்ராயீனைடு வளையங்களையும் கொண்டுள்ள ஓர் இடையீட்டுச் சேர்மம் ஆகும்.
# செரோசீன்

## தயாரிப்பு

சீரியம்(III) டை-வளைய ஆக்டாடெட்ராயீன் எதிர்மின் அயனி உப்புகளைக் குறைப்பதன் மூலம் செரோசீனைத் தயாரிக்கலாம்.
: Ce(C<sub>8</sub>H<sub>8</sub>)<sub>2</sub>K → Ce(C<sub>8</sub>H<sub>8</sub>)<sub>2</sub> + K<sup>+</sup>
:2 Ce(C<sub>8</sub>H<sub>8</sub>)<sub>2</sub> Ce<sub>2</sub>(C<sub>8</sub>H<sub>8</sub>)<sub>3</sub> + C<sub>8</sub>H<sub>8</sub>
# செரோசீன்

## தொடர்புடைய சேர்மங்கள்

செரோசீன் என்பது யுரேனோசீனுக்கு (U(C<sub>8</sub>H<sub>8</sub>)<sub>2</sub>.) அறியப்பட்ட ஒரு முன்னோடியாகும்.  
Ce(C<sub>8</sub>H<sub>8</sub>)<sub>2</sub> + UCl<sub>3</sub> U(C<sub>8</sub>H<sub>8</sub>)<sub>2</sub>  
செரோசீன் பொதுவாக திரிசு(வளையபெண்டாடையீனைல்)சீரியம் சேர்மத்துடன் இணைத்து குழப்பமடையச் செய்கிறது.
# த. க. இராதாகிருஷ்ணன்

**த. க. இராதாகிருஷ்ணன்** (*T. K. Radhakrishnan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் மதுரை மாவட்டம் திருநகர் பகுதியினைச் சேர்ந்தவர். பொறியியல் பட்டதாரியான இவர் அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். இராதாகிருஷ்ணன் 1991ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் திருமங்கலம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# மா. சா. மா. இராமச்சந்திரன்

**மா. சா. மா. இராமச்சந்திரன்** (*M. S. M. Ramachandran*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் சிவகங்கை மாவட்டம் தேவக்கோட்டை நகரைச் சேர்ந்தவர். இளநிலை அறிவியல், இளங்கலைச் சட்டப் படிப்பினை முடித்துள்ள இராமச்சந்திரன் வழக்குரைஞர் ஆவார். இவர் அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். இராமச்சந்திரன், 1991ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் இளையான்குடி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# லிங்கன் குறியீடு

**லிங்கன் குறியீடு** (*Lincoln index*) என்பது ஒரு விலங்கு இனத்தின் எண்ணிக்கை அளவை மதிப்பிடுவதற்குப் பயன்படுத்தப்படும் ஒரு புள்ளிவிவர அளவீடு ஆகும். 1930ஆம் ஆண்டு பிரெட்ரிக் சார்லஸ் லிங்கனால் விவரிக்கப்பட்டது. இதில் தொடர்புடைய குறியீடு, மறுபயன்பாட்டு முறையை முதன்முதலில் பயன்படுத்திய சி. ஜி. ஜோகான்னசு பீட்டர்சனுக்குப் பிறகு **லிங்கன்-பீட்டர்சன் முறை** என்றும் அழைக்கப்படுகிறது.
# லிங்கன் குறியீடு

## பயன்பாடுகள்

ஒரு குறிப்பிட்ட பகுதியில் காணப்படும் பல்வேறு வகையான தாவரங்கள் அல்லது விலங்குகளை இரண்டு ஆய்வாளர்கள் தனித்தனியாக கணக்கிடுவதாக வைத்துக்கொள்வோம். இந்த ஆய்வில் இவர்கள் ஒவ்வொருவரும் 100 சிற்றினங்களைக் கண்டறிந்துள்ளனர். இருப்பினும் இரு ஆய்வாளர்களால் கண்டுபிடிக்கப்பட்ட 100 சிற்றினங்களில் 5 குறிப்பிட்ட சிற்றினங்கள் மட்டுமே பொதுவாக இருவராலும் கண்டுபிடிக்கப்பட்டால். ஒவ்வொரு ஆய்வாளரும் குறைந்தது 95 சிற்றினங்களை (அதாவது, மற்ற ஆய்வாளர் கண்டறிந்த 95 இனங்களை) காணத் தவறவிட்டார் என்பது உண்மை. இதனால், இரு ஆய்வாளர்களும் நிறைய தவறவிடுகிறார்கள் என்பதை நாம் அறிவோம். மறுபுறம், ஒவ்வொரு ஆய்வாளரும் கண்டறிந்த 100 சிற்றினங்களில் 99 சிற்றினங்கள் இருவராலும் கண்டுபிடிக்கப்பட்டிருந்தால், இவர்கள் கண்டுபிடிக்க வேண்டிய மொத்த இனங்களில் மிக அதிக சதவீதத்தைக் கண்டுபிடித்திருப்பார்கள் என்று எதிர்பார்ப்பது நியாயமானது.  
கள ஆய்வு ஒன்றில் விலங்குகளுக்கு அடையாளமிட்டு மீண்டும் பிடித்து ஆய்வு செய்யும் முறையில் இந்த பகுப்பாய்வு பொருந்தும். ஒரு குறிப்பிட்ட பகுதியில் வாழும் பறவைகளில் சில பிடிக்கப்பட்டு கால்கள் அல்லது இறக்கைகளில் குறியிடப்பட்டு களத்தில் விடப்படும். சில காலம் கழித்து, இரண்டாவது கட்ட ஆய்வு நடத்தப்படும் போது பிடிக்கப்படும் குறியிடப்பட்ட விலங்குகளின் எண்ணிக்கையைப் பயன்படுத்தி மொத்த மக்கள்தொகையின் மதிப்பீட்டை உருவாக்கலாம்.  
ஒரு மொழியின் மொத்தச் சொற்களஞ்சியத்தை மதிப்பிடுவதற்குக் கணக்கீட்டு மொழியியலில் லிங்கன் குறியிடு பயன்படுகிறது. கொடுக்கப்படும் இரண்டு தன்னிச்சையான மாதிரிகளில் எத்தனைச்சொற்கள் இரண்டிலும் உள்ளன என்றும், எத்தனைச்சொற்கள் இரண்டு மாதிரிகளிலும் இல்லை என்பதற்கான பயனுள்ள மதிப்பீட்டைச் செயல்படுத்துகிறது. இரண்டு தொகுப்பாசிரியரின் பிழை திருத்தப்பட்ட அறிக்கையில் உள்ள பிழைகளின் எண்ணிக்கையிலிருந்து, ஓர் உரையில் மீதமுள்ள அச்சுப் பிழைகளின் எண்ணிக்கையை மதிப்பிடுவதும் இதேபோன்ற ஒரு செயலாகும்.
# லிங்கன் குறியீடு

## உருவாக்கம்

லிங்கன் குறியீடு இந்த நிகழ்வை முறைப்படுத்துகிறது. E1, E2 என்பன இரண்டு தனித்தனி ஆய்வு முறைகளால் ஆய்வுசெய்யப்பட்ட உயிரினங்களின் எண்ணிக்கை (அல்லது சொற்கள் அல்லது பிற நிகழ்வுகள்). S என்பது பொதுவான அவதானிப்புகளின் எண்ணிக்கை. இச்சூழலில் லிங்கன் குறியீடு கீழ்க்கண்ட சமன்பாட்டினால் குறிப்பிடப்படுகிறது.  
<math>L={E_1 E_2 \over S}.</math>  
Sஇன் மதிப்பு 10 குறைவாக இருக்கும்போது, இந்த மதிப்பீடு தோராயமானது. மேலும் Sஇன் மதிப்பு 5-க்கு குறைவாக இருக்கும்போது மிகவும் தோராயமாகிறது. S-ன் மதிப்பு 0 என்றால் (அதாவது, இரு ஆய்வாளர்களும் வேறுபட்ட முடிவைக்கொண்டிருந்தால்) லிங்கன் குறியீடு முறையாக வரையறுக்கப்படவில்லை என்பதாகும். ஆய்வாளர்கள் காணப்படும் உயிரினங்களில் ஒரு சிறிய சதவீதத்தை மட்டுமே கண்டறிந்தால் (ஒருவேளை போதுமான அளவு கடினமாகவோ அல்லது நீண்ட நேரமாகவோ தேடாமல் இருந்தாலோ), புள்ளிவிவர ரீதியாகச் சுயாதீனமாக இல்லாத முறைகளைப் பயன்படுத்தினால் (உதாரணமாக ஒருவர் பெரிய உயிரினங்களை மட்டும் தேடினால், மற்றொன்று சிறிய உயிரினங்களை மட்டும் தேடினால்), அல்லது பிற சூழ்நிலைகளில் இது ஏற்படலாம்.
# லிங்கன் குறியீடு

## வரம்புகள்

லிங்கன் குறியீடு வெறும் மதிப்பீடுதான். உதாரணமாக, ஒரு குறிப்பிட்ட பகுதியில் உள்ள சிற்றினங்கள் மிகவும் பொதுவானதாகவோ அல்லது மிகவும் அரிதாகவோ இருக்கலாம், அல்லது மிகவும் கடினமாகவோ அல்லது பார்ப்பதற்கு மிகவும் எளிதாகவோ இருக்கலாம். இரு ஆய்வாளர்களும் பொதுவான சிற்றினங்களின் பெரும் பங்கைக் கண்டுபிடிப்பார்கள், மேலும் இரு ஆய்வாளர்களும் அரிதான சிற்றினங்களின் பெரும் பங்கைத் தவறவிடுவார்கள். இத்தகைய பரவல்கள் விளைவான மதிப்பீட்டைத் தூக்கி எறிந்துவிடும். இருப்பினும், சிஃபுவின் விதியால் பரிந்துரைக்கப்பட்டபடி, இத்தகைய பரவல்கள் இயற்கை நிகழ்வுகளுக்கு அசாதாரணமானது.  
டி. ஜே. கேசுகெல், பி. ஜே. ஜோர்ஜ் ஆகியோர் லிங்கன் குறியீட்டை மேம்படுத்த முன்மொழிகின்றனர். இது சார்புநிலையைக் குறைப்பதாகக் கூறப்படுகிறது.
# இராச்பூர் சட்டமன்றத் தொகுதி, பீகார்

**இராச்பூர் சட்டமன்றத் தொகுதி** *(Rajpur Assembly constituency)* என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது பக்சர் மாவட்டத்தில் அமைந்துள்ளது. இராச்பூர், பக்ஸர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# இராச்பூர் சட்டமன்றத் தொகுதி, பீகார்

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 2007 | மித்லேசு குமாரி | பகுஜன் சமாஜ் கட்சி |  |
| 2002 | மகேசு சந்திரா | சுயேச்சை |  |
| 1996 | சவுதாரி நரேந்திர சிங் | பகுஜன் சமாஜ் கட்சி |  |
| 1993 | இந்திய தேசிய காங்கிரசு</br> |  |  |
| 1991 | ராம் சுவரூப் வர்மா | rowspan=2 | சோசித் சமாஜ் தளம் |
| 1989 |  |  |  |
| 1985 | சவுதாரி நரேந்திர சிங் | இந்திய தேசிய காங்கிரசு</br> |  |
| 1980 | ராம் சுவரூப் வர்மா | சோசித் சமாஜ் தளம் |  |
| 1977 | அசுவனி குமார் சதுர்வேதி ராகேசு | ஜனதா கட்சி</br> |  |
| 1974 | ரந்தீர் சிங் | சோசித் சமாஜ் தளம் | } |
# அனில் குமார் (பீகார் அரசியல்வாதி)

**அனில் குமார்** *(Anil Kumar)* (பிறப்பு 1960) என்பவர் பீகாரைச் சேர்ந்த ஒரு இந்திய அரசியல்வாதி ஆவார். இவர் திகாரி சட்டமன்றத் தொகுதியிலிருந்து பீகார் சட்டமன்ற உறுப்பினராக தேர்வானவர் மற்றும் பீகார் அரசாங்கத்தின் முன்னாள் இணை அமைச்சராகவும் இருந்தார்.
# அனில் குமார் (பீகார் அரசியல்வாதி)

## ஆரம்பகால வாழ்க்கை மற்றும் கல்வி

குமார், பீகாரின் மக்தம்பூரைச் சேர்ந்தவர். இவர் பிரசனந்தன் சர்மாவின் மகன் ஆவார். 1983 ஆம் ஆண்டில் பாட்னா பல்கலைக்கழகத்தில் முதுகலைப் பட்டம் பெற்றார். இவரது சகோதரர் அருண் குமார், ஜகானாபாத்தின் முன்னாள் நாடாளுமன்ற உறுப்பினராகவும், பாரதிய சப்லோக் கட்சியின் தேசியத் தலைவராகவும் உள்ளார்.
# அனில் குமார் (பீகார் அரசியல்வாதி)

## தொழில் வாழ்க்கை

அனில் குமார், ஜித்தன் ராம் மாஞ்சி தலைமையிலான இந்துசுதானி அவாம் மோர்ச்சா கட்சியின் தேசிய துணைத் தலைவராகவும் உள்ளார்.  
அனில் 2010 பீகார் சட்டப்பேரவைத் தேர்தலில் திகாரி சட்டமன்றத் தொகுதியில் இருந்து ஐக்கிய ஜனதா தளம் கட்சியின் வேட்பாளராக போட்டியிட்டு வெற்றி பெற்றார். முன்னதாக, பிப்ரவரி 2005 பீகார் சட்டப்பேரவைத் தேர்தலில் லோக் ஜனசக்தி கட்சி சார்பாக கோஞ்ச் சட்டமன்றத் தொகுதியில் வெற்றி பெற்றார்.
# கரேசாத் மாவட்டம்

**கரேசாத் மாவட்டம்** (*Karezat*), பாக்கித்தான் நாட்டில் உள்ள பலூசிஸ்தான் மாகாணத்தின் 37 மாவட்டங்களில் ஒன்றாகும். பிசின் மாவட்டத்தின் 2 வருவாய் வட்டங்களைக் கொண்டு 21 நவம்பர் 2022 அன்று நிறுவப்பட்டது. இதன் நிர்வாகத் தலைமையிடம் கானோசாய் நகரம் ஆகும்.கானோசாய் நகரம் மாகாணத் தலைநகரான குவெட்டாவிற்கு வடமேற்கே 387.7 கிலோமீட்டர் தொலைவிலும்; நாட்டின் தலைநகரான இசுலாமாபாத்துக்கு வடமேற்கே 786 கிலோமீட்டர் தொலைவிலும் உள்ளது.
# கரேசாத் மாவட்டம்

## மாவட்ட எல்லைகள்

கரேசாத் மாவட்டத்தின் வடக்கே ஆப்கானித்தான், கிழக்கே கில்லா சைஃபுல்லா மாவட்டம், தெற்கே குவெட்டா மாவட்டம் மற்றும் மேற்கே பிசின் மாவட்டம் எல்லைகளாக உள்ளது.
# கரேசாத் மாவட்டம்

## மாவட்ட நிர்வாகம்

| கரேசாத் வட்டம் | 1,240 | 59,756 | 48.19 | 74.18% | ... |
| --- | --- | --- | --- | --- | --- |
| கானோசாய் வட்டம் | ... | ... | ... | ... | ... |
மாவட்டங்கள்]]
# கரேசாத் மாவட்டம்

## கலைக்கப்பட்ட நாள்

21 நவம்பர் 2022 அன்று கரேசாத்-பார்சோர் மாவட்டம் நிறுவப்பட்டதால், 29 நவம்பர் 2022 அன்று கரேசாத் மாவட்டம் கலைக்கப்பட்டது.
# கரேசாத் மாவட்டம்

## இதனையும் காண்க

- பலூசிஸ்தானின் (பாகிஸ்தான்) மாவட்டங்கள்
# கோலு மாவட்டம்

**கோலு மாவட்டம்** (*Kohlu district*), பாக்கித்தான் நாட்டில் உள்ள பலூசிஸ்தான் மாகாணத்தின் 37 மாவட்டங்களில் ஒன்றாகும்.இதன் நிர்வாகத் தலைமையிடம் கோலு நகரம் ஆகும். கோலு நகரம் மாகாணத் தலைநகரான குவெட்டாவிற்கு கிழக்கே 346 கிலோமீட்டர் தொலைவிலும்; நாட்டின் தலைநகரான இசுலாமாபாத்துக்கு தென்மேற்கே 822 கிலோமீட்டர் தொலைவிலும் உள்ளது.
# கோலு மாவட்டம்

## மாவட்ட எல்லைகள்

கோலு மாவட்டத்திற்கு வடக்கே தூகி மாவட்டம், கிழக்கில் பார்கான் மாவட்டம், தெற்கில் தேரா புக்தி மாவட்டம், மேற்கில் சிபி மாவட்டம் எல்லைகளாக உள்ளது.
# கோலு மாவட்டம்

## மாவட்ட நிர்வாகம்

மாவட்டங்கள்]]  
| ககான் வட்டம் | 3,754 | 107,840 | 28.73 | 19.87% | ... |  |
| --- | --- | --- | --- | --- | --- | --- |
| கோலு வட்டம் | 231 | 48,050 | 208.01 | 49.76% | ... |  |
| மைவந்த் வட்டம் | 2,915 | 51,635 | 17.71 | 25.75% | ... |  |
| தம்பூ வட்டம் | 536 | 37,449 | 69.87 | 29.32% | ... |  |
| சாகீத் ஜகாங்கீன் அபாத் வட்டம் | ... | ... | ... | ... | ... |  |
| கிரிசனி வட்டம் | 174 | 15,246 | 87.62 | 34.40% | ... | } |
# கோலு மாவட்டம்

## மக்கள் தொகை பரம்பல்

2023 பாக்கித்தான் மக்கள்தொகை கணக்கெடுப்பின்படி 38,095 குடியிருப்புகள் கொண்ட கோலு மாவட்ட மக்கள் தொகை 2,60,220.. பாலின விகிதம் 100 பெண்களுக்கு 109.91 ஆண்கள் வீதம் உள்ளனர்.சராசரி எழுத்தறிவு 28.53% ஆகும்.10 வயதிற்குட்பட்ட குழந்தைகள் 96,678 (37.15%) ஆக உள்ளனர். நகர்புறங்களில் 18,978 (7.29%) மக்கள் வாழ்கின்றனர்.